nahid-hub/BLUGE-bengali-wikipedia-section-title-prediction huggingface dataset:
১৮৩৫ খ্রিষ্টাব্দে দোস্ত মুহাম্মদ খান পেশাওয়ার পুনরুদ্ধারের জন্য খাইবার পাসের দিকে অগ্রসর হন। ১৮৩৬ খ্রিষ্টাব্দে শিখ সেনাপতি হরি সিং নালওয়া এবং রাজপুত্র নাও হিনাল সিং এই সীমান্তে ছিলেন। তারা কয়েকটি দুর্গ তৈরী করেছিলেন। এর মধ্যে জামরুদ ছিল খাইবার পাসের একেবারে পূর্বপ্রান্তে। দোস্ত মুহাম্মদ আরেক প্রান্তের আলি মসজিদে আরেকটি দুর্গ নির্মাণ করেন। ১৮৩৭ খ্রিষ্টাব্দের শুরুতে নাও নিহাল সিং বিয়ের জন্য লাহোর আসেন এবং রণজিৎ সিং ও তার দরবার বিয়ের অনুষ্ঠান নিয়ে ব্যস্ত হয়ে পড়ে।

জামরুদের উদ্দেশ্যে দোস্ত মুহাম্মদ খান ২৫,০০০ সৈনিকের একটি বাহিনী প্রেরণ করেন। এদের মধ্যে অনেক স্থানীয় অনিয়মিত সৈনিক ছিল। এছাড়াও তাদের সাথে ১৮টি ভারি কামান ছিল। এখানকার শিখ ঘাটিতে সৈনিক সংখ্যা ছিল ৬০০ এবং তাদের অল্প কয়েকটি হালকা কামান ছিল। আফগানরা দুর্গ অবরোধ করে এবং এর পানি সরবরাহ বন্ধ করে দেয়। সেসাথে শাবকাদারের দুর্গ থেকে যাতে সহায়তা আসতে না পারে সেজন্য সেখানেও একটি দল পাঠানো হয়। জামরুদের কমান্ডার চারদিন পর্যন্ত আফগানদের ঠেকিয়ে রাখেন এবং পেশাওয়ারে হরি সিং নালওয়ার কাছে সাহায্যের জন্য আবেদন করেন। এরপর নালওয়া জামরুদের দিকে অগ্রসর হন।

১৮৩৭ খ্রিষ্টাব্দের ৩০ এপ্রিল চূড়ান্ত যুদ্ধ হয়। এই যুদ্ধে হরি সিং মারাত্মকভাবে আহত হন। ১৮৩৮ খ্রিষ্টাব্দে শিখ সম্রাট ত্রিপক্ষীয় চুক্তিতে অংশ নেন। এর ফলে ১৮৩৮ খ্রিষ্টাব্দের আগস্টে ব্রিটিশ সহায়তায় শুজা শাহ দুররানি কাবুলের ক্ষমতা লাভ করেন। দোস্ত মুহাম্মদ খান ১৮৩৯ খ্রিষ্টাব্দের নভেম্বর মসুরিতে নির্বাসিত হন। ১৮৪২ খ্রিষ্টাব্দের এপ্রিলে শুজা শাহ নিহত হওয়ার পর তিনি পুনরায় ক্ষমতা পান।

সঠিক অনুচ্ছেদ শিরোনাম কোনটি?
titleA. বন্দীত্ব
titleB. আফগানিস্তানে ইউরোপীয় প্রভাব
titleC. পটভূমি এবং ক্ষমতায় উত্থান
titleD. দ্বিতীয় দফা শাসন
উত্তর: titleA
লি ওয়েনলিয়াং ১৯৮৬ সালের ১২ অক্টোবর চীনের লিয়ানিংয়ের বেইঝিয়ানে জন্মগ্রহণ করেন। ২০০৪ সাল থেকে তিনি ৭ বছর ক্লিনিক্যাল মেডিসিন নিয়ে উহান বিশ্ববিদ্যালয়ে পড়াশোনা করেছিলেন। সেখান থেকে তিনি মাস্টার অব মেডিসিন ডিগ্রি লাভ করেছিলেন। দ্বিতীয় বার্ষিকে তিনি চীনা কমিউনিস্ট পার্টীতে যোগদান করেন। স্নাতক করার পর তিনি ৩ বছর ফুজিয়ানের শিয়ামেনে কাজ করেছিলেন। এরপর, তিনি উহানে এসে উহান কেন্দ্রীয় হাসপাতালে চক্ষুরোগ বিশেষজ্ঞের চাকরি গ্রহণ করেন। তাঁর টিউটর বলেছেন যে তিনি একজন পরিশ্রমী এবং সৎ ছাত্র ছিলেন। তাঁর কলেজ সহপাঠীরা বলেছেন যে তিনি বাস্কেটবলের একজন অনুরাগী ছিলেন। শিয়ামেনে পূর্বে ইন্টার্ন করা একজন বলেছেন যে লি রোগীদের ক্ষেত্রে যথেষ্ট ধৈর্যশীল ছিলেন। এমনকি রোগীরা তাঁর কথা মনোযোগ দিয়ে না শুনলে বা তাঁর কথা বুঝতে চেষ্টা না করলেও লি অসন্তুষ্ট হতেন না। 

২০১৯ সালের ৩০ ডিসেম্বর লি ওয়েনলিয়াং এক রোগীর রিপোর্ট হাতে পান যাতে ঐ রোগীর সার্স-করোনাভাইরাসে আক্রান্ত হবার স্পষ্ট প্রমাণ ছিল। ঐ দিন সন্ধ্যা ৫ টা ৪৩ মিনিটে তিনি উইচ্যাট গ্রুপে জানান যে, হুয়ানান সিফুড বাজারের সার্স বিষয়ক ৭ টি নিশ্চিত ঘটনা আছে। এছাড়া, তিনি রিপোর্ট ও রোগীর সিটি স্ক্যান রেজাল্ট পোস্ট করেন। তিনি জানান যে, এটা নিশ্চিত যে এগুলো করোনাভাইরাস সংক্রান্ত ঘটনা কিন্তু, মূল ভাইরাস এর থেকে ভিন্ন বৈশিষ্ট্য বিশিষ্ট। এছাড়া, তিনি করোনাভাইরাস কি সে বিষয়ে আলোকপাত করেন।

তার উইচ্যাট বার্তার স্ক্রিনশট অনলাইনে প্রকাশিত হবার তার হাসপাতালের মেডিকেল সুপারিন্টেনডেন্ট তার নিকট কথা বলতে আসেন। ৩ জানুয়ারি উহান জননিরাপত্তা ব্যুরোর উচাং শাখার ঝাংনান স্ট্রিট পুলিশ স্টেশন তাকে সতর্ক করে ও "ইন্টারনেটে ভুয়া মন্তব্য" করার জন্য তিরস্কার করে। সেখানকার পুলিশ কর্মকর্তারা তাকে মুচলেকায় সই করতে বলেছিল।

৮ জানুয়ারি হাসপাতালে এক করোনাভাইরাস আক্রান্ত রোগীকে দেখার পর তিনি করোনাভাইরাসে আক্রান্ত হন। ১০ জানুয়ারি তার জ্বর ও কাশি হয় যা খুব শীঘ্রই খারাপের দিকে যায়। ১২ জানুয়ারি তাকে ইন্টেনসিভ কেয়ারে কোয়ারান্টাইন ও চিকিৎসা করার জন্য নিয়ে যাওয়া হয়। নভেল করোনাভাইরাসের টেস্ট কিটের স্বল্পতার জন্য ১ ফেব্রুয়ারি পর্যন্ত তার রোগের চিকিৎসা শুরু হয় নি। তার সহকর্মী ও তার পরিবারের ব্যক্তিরাও এই ভাইরাসে আক্রান্ত হয়েছেন।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. পরিবার
titleC. জীবন ও কর্মজীবন
titleD. মৃত্যু
উত্তর: titleC
প্রাক ঐতিহাসিক কালে "ঢু হার্টেক" স্কটল্যান্ড থেকে আটলান্টিক মহাসাগর পর্যন্ত বরফ চাদর দ্বারা আবৃত ছিল.সর্বশেষ প্রায় 20,000 বছর আগে সমুদ্রপৃষ্ঠের উচ্চতা বর্তমান সময়ের তুলনায় 425 ফুট (130 মিটার) কম ছিল.] জমির আইসোস্ট্যাটিক বৃদ্ধি উপকূলের হিমবাহের পরিমাপের কাজ টা আরও জটিল করে ফেলেছে.এটি এবং জুরা ও আইলি দ্বীপ স্কটল্যান্ডের মূল ভূখন্ড এর সাথে সংযুক্ত হয় ইথামাস হ্রদ দ্বারা।অটলভাবে সমুদ্র স্তরের ক্রমবর্ধমান ঢেউ ধীরে ধীরে বিচ্ছিন্ন করে ফেলে একে পরিশেষে।কিন্তু নিমজ্জিত এই ঢু হার্টেক ই আজকের এই সবুজ পাথুরে শৈল যা কিনা 240 ফুট (73 মিটার)দীর্ঘ এবং 130 ফুট (40 মিটার) চওড়া

সঠিক অনুচ্ছেদ শিরোনাম কোনটি?
titleA. পরিকল্পনা ও বাতিঘর নির্মাণ'
titleB. নামের অর্থ
titleC. ভূতত্ত্ব
titleD. প্রারম্ভিক অপারেশন
উত্তর: titleC
১৯৯২ সালের জানুয়ারি মাসে রুশ সরকার নজিবউল্লাহ সরকারের প্রতি সব সহায়তা বন্ধ করে দেয়। ফলে জ্বালানির অভাবে আফগান বিমানবাহিনী অকেজো হয়ে পড়ে। প্রধান শহরগুলি প্রতিপক্ষের হস্তগত হয়। তার জাতীয় সমঝোতার পাঁচ বছর পূর্তিতে তিনি আফগানিস্তানের বর্তমান পরিস্থিতির জন্য সোভিয়েত ইউনিয়নকে দায়ী করেন।

মার্চে তিনি তার সরকারের পদত্যাগের প্রস্তাব দিয়ে জাতিসংঘের অন্তর্বর্তীকালীন সরকারের পরিকল্পনা অনুসরণ করেন। মধ্য এপ্রিলে তিনি সাত সদস্যের কাউন্সিলের হাতে ক্ষমতা হস্তান্তরের জাতিসংঘের পরিকল্পনা মেনে নেন। এর কয়েকদিন পরে ১৪ এপ্রিল বাগরাম বিমানঘাটি ও চারিকার শহর হাতছাড়া হওয়ার কারণে তিনি পদত্যাগে বাধ্য হন। এরপর আবদুল রহিম হাতিফ ভারপ্রাপ্ত রাষ্ট্রপতি হন। কাবুলের পতনের পূর্বে তিনি জাতিসংঘের কাছে আশ্রয় চান। কিন্তু আবদুর রশিদ দোস্তাম তাকে বিমানবন্দর হয়ে দেশত্যাগে বাধা দেন। এরপর নজিবউল্লাহ কাবুলের জাতিসংঘ দপ্তরে আশ্রয় নেন। ১৯৯৬ সালে তালেবানরা ক্ষমতা দখল করে।

সঠিক অনুচ্ছেদ শিরোনাম কোনটি?
titleA. সহায়তা
titleB. মৃত্যু
titleC. ক্ষমতাচ্যুতি
titleD. প্রারম্ভিক ও কর্মজীবন
উত্তর: titleC
ইন্দোনেশিয়ার রাষ্ট্রপতি দেশের মানুষদের আরো বোমা হামলার বিষয়ে সতর্ক করে দিয়েছিলেন এবং অস্ট্রেলিয়ার পররাষ্ট্র বিষয়ক বিভাগ (ডিএফএটি) ঘটনার দুদিন পূর্বে সতর্কতা জারি করেছিলেন, তাই ইন্দোনেশীয় কর্তৃপক্ষের কাছে এমন একটি ঘটনা ঘটার সম্ভাবনা ছিল। তবে অস্ট্রেলীয় সরকার দাবি করেন যে তারা বালিতে আসন্ন সন্ত্রাসী হামলার কোন নির্দিষ্ট পূর্ব সতর্কতা পায় নি। মন্ত্রী ডোনারও, সেপ্টেম্বরের শেষ দিনে ডিএফএটি-এর সতর্কবার্তা পাবার পরও, সম্ভাব্য ঘটনার কোন নির্দিষ্ট লক্ষণ পাবার কথা নাকচ করেছেন। ডিএফএটি ইন্দোনেশীয় অপ্রয়োজনীয় ভ্রমণের বিরুদ্ধে অস্ট্রেলীয়দের সতর্ক করে দিয়েছিল ২০০২ সালের হামলার আগে থেকেই – সতর্কতা এখনও কার্যকর। পশ্চিমী পর্যটকদের কাছে জনপ্রিয় স্থানে সমাবিষ্ট না হতে ভ্রমণকারীদের পরামর্শ দিয়েছিল।

২০০৫ সালের মে মাসে মার্কিন পররাষ্ট্র দফতর ইন্দোনেশিয়া অপরিহার্য ভ্রমণের বিরুদ্ধে একটি ভ্রমণ সতর্কতা জারি করে। ভ্রমণ সতর্কবার্তা সর্বশেষ হালনাগাদ হয় ৯ই জানুয়ারি ২০০৭ সালে।

একজন ফিলিপাইন নিরাপত্তা কর্মী বলেছেন যে কয়েক মাস ধরে দক্ষিণ-পূর্ব এশিয়ার গোয়েন্দা কর্মকর্তারা তথ্য পাচ্ছিল যে আল-কায়েদার সাথে সংযুক্ত জেমা ইসলামিয়া দল একটি বড় হামলার পরিকল্পনা করছে, সম্ভবত ফিলিপাইন বা ইন্দোনেশিয়ায়, কিন্তু পরিকল্পনার বিস্তারিত কর্মসূচী সময় মত উন্মোচন করে এটি প্রতিরোধ করতে পারেনি।

৩১শে আগস্ট ২০০৫ সালে, দ্বিতীয় বালি বোমা হামলার এক মাস পূর্বে, সন্ত্রাসীরা একটি আংশিকভাবে তৈরি বোমা কুটা প্যারাডিসো হোটেলের চতুর্থ তলায় রাখতে সক্ষম হয়েছিল। বোমাটি হোটেলের নিরাপত্তা পরীক্ষায় ধরা পড়েনি এবং হোটেলের নিরাপত্তা ক্যামেরাগুলো ভাঙ্গা ছিল।

সঠিক অনুচ্ছেদ শিরোনাম কোনটি?
titleA. বিস্ফোরণ
titleB. সন্দেহভাজনেরা
titleC. হতাহত
titleD. পূর্বের সতর্কবার্তা
উত্তর: titleD
২০১১ সালে ফটিকছড়ি উপজেলা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফটিকছড়ি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এ বিভক্ত । পূর্বে শহরটির আয়তন ছিল ২২.০৩ বর্গ কি.মি. যা পৌর এলাকায় অন্তর্ভুক্ত হয়ে শহরের আয়তন ২৫.০২ বর্গ কি.মি. হয়েছে। ফটিকছড়ি শহর এলাকাটি ফটিকছড়ি পৌরসভা দ্বারা পরিচালিত হয়।

সঠিক অনুচ্ছেদ শিরোনাম কোনটি?
titleA. প্রশাসন
titleB. শিক্ষা ব্যবস্থা
titleC. জনসংখ্যা
titleD. ভৌগোলিক উপাত্ত
উত্তর: titleA
অ্যাস্টিরেক্সের ৩৭টি বই (একটি ছোট গল্পের সঙ্কলন সহ) বিশ্বের ১১১টি ভাষা, উপভাষা এবং আঞ্চলিক কথ্য ভাষায় অনূদিত হয়েছে। মূল ফরাসি ভাষাকে বাদ দেবার পরে যে কটি ভাষায় বইগুলি পাওয়া যায় সেগুলো হলো, এস্তোনিয়ান, ইংরেজি, চেক, ডাচ, জার্মান, গ্যালিসিয়ান, ড্যানিস, আইসল্যান্ডিক, নরোয়েজিয়ান, সুইডিস, ফিনিস, স্প্যানিস, ক্যাটালান, বাস্ক, পর্তুগীজ (ব্রাজিলীয় পর্তুগীজ সহ), ইতালীয়, আধুনিক গ্রিক, হাঙ্গেরিয়ান, পোলিস, রোমানিয়ান, তার্কিস, স্লভেন, বুল্গেরিয়ান, সার্বিয়ান, ক্রোয়েসিয়ান, লাতভিয়ান, ওয়েলস। আধুনিক ইউরোপের দেশগুলোর ভাষা ছাড়াও বিবিধ কিছু ভাষাতেও এর কাহিনী অনুবাদ করা হয়েছে, যেমন, এস্পারা্নটো, ইন্দোনেশিয়ান, পার্সিয়ান, ম্যান্দারিন(চাইনিজ), কোরিয়ান, জাপানি, বাংলা, আফ্রিকান, আরবী, হিন্দি, হিব্রু, ফ্রিসিয়ান, লাতিন, রোমানস্ক, ভিইয়েতনামিজ, সিনহালা (সিংঘালিজ) এবং পৌরাণিক গ্রিক।

ফ্রান্স, ফিনল্যান্ড, পোল্যান্ড এবং বিশেষ করে জার্মানিতে বেশ কিছু বই বিভিন্ন উপভাষা এবং আঞ্চলিক কথ্য ভাষায় ভাষান্তরিত হয়েছে, যেমন, ফ্রান্সের আলসাতিয়ান, ব্রেটন, টিমি (পিকার্ড); জার্মানির বাভারিয়ান, সোয়াবিয়ান এবং নিচুশ্রেণির জার্মান; পোল্যান্ডে কাসুবিয়ান এবং সিলেসিয়ানিন; এবং ফিনল্যান্ডের সাভো, ক্যারেলিয়া, রওমা অঞ্চলের কথ্য ভাষায় অনূদিত হয়েছে। এছাড়া, পর্তুগালে, অ্যাস্টেরিক্সের প্রথম সংখ্যার 'অ্যাস্টেরিক্স দা গল' এক বিশেষ সংস্করণটি স্থানিয় ভাষা মিরান্ডিযে প্রকাশ করা হয়েছে।]]. গ্রিসে অনেকগুলি সংখ্যাই ক্রেটান গ্রিক, কিপ্রিয়ট গ্রিক এবং পন্টিক গ্রিক কথ্য ভাষায় এবং পৌরাণিক গ্রিক ভাষায় প্রকাশ করা হয়। 
শ্রিলঙ্কায় সিঙ্গহালা ভাষায় রূপান্তরিত হয়েছে। এটাই একমাত্র আন্তর্জাতিক কমিক্স বই যা প্রথমবারের মত শ্রিলঙ্কায় অনুবাদ সত্ত্বেও কাহিনীর মৌলিকতা ধরে রাখতে পেরেছে।.

ইতালীয় ভাষায় অনূদিত বইগুলিতে দেখা যায় গলেরা সাধারণত ইতালীয় ভাষায় কথা বলছে আর রোমান সৈন্যরা রোমান ভাষা ব্যবহার করছে।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. গ্রন্থতালিকা
titleC. ভাষান্তর
titleD. গেমস
উত্তর: titleC
আনসুপারভাইজড ডিকশনারি লার্নিং ডেটা লেবেলগুলি ব্যবহার করে না এবং ডিকশনারি উপাদানের অপ্টিমাইজেশনের জন্য ডেটা অন্তর্নিহিত কাঠামোতে শোষণ করে না। আনসুপারভাইজড ডিকশনারি লার্নিং এর একটি উদাহরণ স্পারস কোডিং যা্র লক্ষ্য হচ্ছে ডেটা উপস্থাপনার জন্য বেসিক ফাংশন (ডিকশনারি উপাদানের মত) শিখা। অসম্পূর্ণ অভিধানগুলি শিখতে স্পার্স কোডিং প্রয়োগ করা যেতে পারে, যেখানে অভিধান উপাদানগুলির সংখ্যা ইনপুট ডেটার মাত্রার চেয়ে বড়।

সঠিক অনুচ্ছেদ শিরোনাম কোনটি?
titleA. আনসুপারভাইজড ডিকশনারি লার্নিং
titleB. সুপারভাইজড ডিকশনারি লার্নিং
titleC. সুপারভাইজড
titleD. K- মিনস ক্লাস্টারিং
উত্তর: titleA
পাথরঘাটা উপজেলার ভৌগোলিক অবস্থান । পাথরঘাটা বরগুনা জেলার সর্বদক্ষিণের এবং সমুদ্রতীরবর্তী উপজেলা। উপজেলাটির তিন দিকই নদী ও সমুদ্র বেষ্টিত হওয়ায় উপজেলাটিতে প্রচুর জলাশয় রয়েছে। এর দুপাশ দিয়ে বলেশ্বর ও বিশখালী নদী বঙ্গোপসাগরে পতিত হয়েছে। উপজেলার মোট আয়তন ৩৮৭.৩৬ বর্গ কিলোমিটার। এর উত্তরে মঠবাড়ীয়া ও বামনা উপজেলা, দক্ষিণে বঙ্গোপসাগর, পূর্বে বরগুনা সদর উপজেলা ও বিশখালী নদী, পশ্চিমে শরণখোলা উপজেলা ও বলেশ্বর নদী।

উপজেলার হরিণঘাটা, লালদিয়া ও চরলাঠিমারার একটি অংশ টেংরাগিরি বন্যপ্রাণ অভয়ারণের অন্তর্ভুক্ত। এটি সুন্দরবনের পর দ্বিতীয় বৃহত্তম শ্বাসমূলীয় বন। স্থানীয়ভাবে এটিকে "হরিণঘাটার বন" বা "লালদিয়ার বন" বলা হয়। বনটি বঙ্গোপসাগরের তীরে প্রাকৃতিক দেয়াল হিসেবে কাজ করে এবং বিভিন্ন প্রাকৃতিক দুর্যোগে ক্ষয়ক্ষতি হ্রাস করে। লালদিয়া সমুদ্রসৈকত উপজেলার একমাত্র সৈকত। সৈকতটির একপাশে বন, অন্যপাশে সমুদ্র। এখানে শীতকালীন পরিযায়ী পাখি বিচরণ করে।

উপজেলাটি দুটি নদী ও বঙ্গোপসাগরের মিলনস্থলে অবস্থিত হওয়ায় বলেশ্বরের বুকে জেগে উঠেছে বিহঙ্গ দ্বীপ নামে একটি দ্বীপ। যেটি স্থানীয়দের কাছে "ধানসিঁর চর" নামেও পরিচিত।

সঠিক অনুচ্ছেদ শিরোনাম কোনটি?
titleA. প্রাকৃতিক দুর্যোগ
titleB. ভূগোল
titleC. জনসংখ্যার উপাত্ত
titleD. ভূ-প্রকৃতি
উত্তর: titleB
দেওসাইয়ের উত্তরে স্কারদু জেলা, দক্ষিণ-পূর্বে গালতারির খার্মাঙ্গ জেলা এবং পশ্চিম এস্টোর জেলা অবস্থিত। স্কারদু শহরটি প্রায় ৩০ কিলোমিটার দৃরে দেওসাই অবস্থিত এবং এটি দেওশাই পরিদর্শনের জন্য সবচেয়ে সহজ ছোট পথ। বেশিরভাগ বিদেশী ভ্রমনার্থীরা স্কারদুর মাধ্যমে দেওসাই ভ্রমণ করে থাকেন। সাদাপাড়া স্কারদু দিয়ে দেওসাই শীর্ষে পৌছানোর জন্য ১ ঘণ্টা সময় লাগে। চিলিমের মাধ্যমে অষ্টোর উপত্যকায় পৌছানোর আরো আরেকটি বিকল্প পথ। এটি শিলা উপত্যকা থেকেও প্রবেশযোগ্য। গালতারী সম্প্রদায়ের লোকজন দেওসাই এর মাধ্যমে পর্যটন কেন্দ্রটি ভ্রমণ করে থাকেন। স্কারদু উপত্যকায় বুরগি লা সক রাস্তাটি হলো আরো একটি দেওসাই পৌছানোর বিকল্প পথ।

সঠিক অনুচ্ছেদ শিরোনাম কোনটি?
titleA. ভূতত্ত্ব ও মৃত্তিকা
titleB. অঞ্চলটির পর্যটন পথ
titleC. প্রাণিকুল ও উদ্ভিদকুল
titleD. উৎপত্তি
উত্তর: titleB
১৯৪৫ সালে ইলা সেনের বিয়ে হয় দেশকর্মী কমিউনিস্ট রমেন্দ্র মিত্রের সাথে। রমেন্দ্র মিত্র মালদহের নবাবগঞ্জ থানার রামচন্দ্রপুর হাটের জমিদার মহিমচন্দ্র ও বিশ্বমায়া মিত্রের ছোট ছেলে। বিয়ের পর বেথুনের তুখোর ছাত্রী ইলা সেন হলেন জমিদার পুত্রবধু ইলা মিত্র। কলকাতা ছেড়ে চলে এলেন শ্বশুরবাড়ি রামচন্দ্রপুর হাটে। হিন্দু রক্ষণশীল জমিদার পরিবারের নিয়মানুসারে অন্দরমহলেই থাকতেন ইলা মিত্র। তখনও তিনি মা হননি তাই হাতে অফুরন্ত অবসর। এই বন্দী জীবনে মুক্তির স্বাদ নিয়ে এলো গ্রামবাসীর একটি প্রস্তাব। রমেন্দ্র মিত্রের বন্ধু আলতাফ মিয়ার পৃষ্ঠপোষকতায় বাড়ির কাছেই কৃষ্ণগোবিন্দপুর হাটে মেয়েদের জন্য একটি স্কুল খোলা হলো। গ্রামের সবাই দাবি জানালেন তাদের নিরক্ষর মেয়েদের লেখাপড়া শেখাবার দায়িত্ব নিতে হবে বধুমাতা ইলা মিত্রকে। বাড়ি থেকে অণুমতিও মিললো কিন্তু বাড়ির চার'শ গজ দুরের স্কুলে যেতে হয় গরুর গাড়ি চরে। মাত্র তিনজন ছাত্রী নিয়ে স্কুলটি শুরু হলেও ইলা মিত্রের আন্তরিক পরিচালনায় তিনমাসের মধ্যে ছাত্রীর সংখ্যা বেড়ে দাঁড়ায় ৫০-এ। আর এর মধ্যে তিনি হেঁটে স্কুলে যাওয়ার অনুমতি লাভ করতেও সক্ষম হন। সংগ্রামী নেত্রী এভাবেই অন্দর মহল থেকে বের হয়ে এসে আবার নিজেকে প্রতিষ্ঠা করেন বৃহত্তর সমাজ সেবার কাজে। হয়ে ওঠেন এলাকার রানীমা। এ সময়ে তিনি স্বামী রমেন্দ্র মিত্রের কাছে জমিদার ও জোতদারের হাতে বাংলার চাষীদের নিদারুণ বঞ্চনা শোষণের কাহিনী শোনেন। আরো শোনেন এই শোষণের বিরুদ্ধে তাদের আন্দোলনের প্রচেষ্টার কথা। কমিউনিস্ট রামেন্দ্র মিত্র এর আগেই জমিদারি প্রথার বিরুদ্ধে লড়াই করার জন্য নিজের পারিবারিক ঐতিহ্য ও মোহ ত্যাগ করে কৃষকের পাশে এসে দাঁড়িয়েছেন। রমেন্দ্র মিত্র, ইলা মিত্রকে তাদের কাজে যোগ দিতে উৎসাহিত করেন। ছাত্রী জীবনেই ইলা মিত্র কমিউনিস্ট আদর্শের সংস্পর্শে এসেছিলেন, তাই স্বামীর আদর্শ ও পথ চলার সাথে সহজেই নিজেকে যুক্ত করতে পেরেছিলেন। ১৯৪৬ থেকে ১৯৫০ সাল পর্যন্ত রাজশাহীর নবাবগঞ্জ অঞ্চলে তেভাগা আন্দোলনে নেতৃত্ব দান করেন ইলা মিত্র।

সঠিক অনুচ্ছেদ শিরোনাম কোনটি?
titleA. বিবাহ ও কর্ম জীবন
titleB. রাজনীতিতে প্রবেশ
titleC. স্বীকৃতি ও সম্মাননা
titleD. তেভাগা আন্দোলন ও ইলা মিত্র
উত্তর: titleA
চার্বাক দর্শন সম্বন্ধে বিভিন্ন দর্শন সঙ্কলনগুলিতে প্রত্যক্ষপ্রমাণবাদী হিসেবে বর্ণনা করা হয়েছে। ষড়দর্শনসমুচ্চয় গ্রন্থে বলা হয়েছে চার্বাকের জগতের আয়তন ইন্দ্রিয়গোচরতার মধ্যে সীমাবদ্ধ। ইন্দ্রিয়ের দ্বারা প্রত্যক্ষ বস্তুজ জ্ঞানই চার্বাকগোষ্ঠী প্রমাণ হিসেবে বিবেচনা করেন বলে অধিকাংশ দর্শন গ্রন্থগুলি উল্লেখ করলেও জয়ন্ত ভট্টের “ন্যায়মঞ্জরী” গ্রন্থে অপর এক মতবাদকে চার্বাকের মতবাদ বলে উল্লেখ করেছেন। এই মতবাদ অনুসারে, প্রমাণ এবং প্রমেয়ের সংখ্যা ও লক্ষণের অনৈক্যই হল তত্ত্ব। “তত্ত্বোপপ্লবসিংহ” গ্রন্থে এই মতবাদের সমর্থন পাওয়া যায়। এই তত্ত্বের মতে জাগতিক বস্তুনিচয়ের সত্যাসত্য নির্ণয়ের মান বাস্তবিকপক্ষে কখনোই ত্রুটিমুক্ত না হওয়ার দরুন প্রমাণ ও প্রমেয় সম্বন্ধে ধারণাও ত্রুটিমুক্ত হয় না। 

সঠিক অনুচ্ছেদ শিরোনাম কোনটি?
titleA. প্রত্যক্ষ প্রমাণ
titleB. তথ্যসংগ্রহ
titleC. চার্বাক সিদ্ধান্ত
titleD. আবির্ভাব
উত্তর: titleA
স্টিফেন পি. সাইনোট "ভয়েজার ১" কর্তৃক প্রেরিত এক ছবিতে সর্বপ্রথম থিবির অস্তিত্ব আবিষ্কার করেন ১৯৭৯ সালের ৫ই মার্চ এবং প্রাথমিকভাবে একে হিসেবে চিহ্নিত করা হয়। ১৯৮৩ সালে সরকারিভাবে গ্রীক দেবতা জিউসের প্রেমিকা থিবির নামানুসারে এর নামকরণ করা হয়। গ্রীক পুরাণে দেবতা জিউসকে বৃহস্পতির সাথে তুলনা করা হয়, সেই থেকেই এরূপ নামকরণ।

ভয়েজার ১ কর্তৃক আবিষ্কৃত হওয়ার পর "ভয়েজার ২" দ্বারা ১৯৭৯ সালে থিবির আরো কিছু আলোকচিত্র গ্রহণ করা হয়। তবে গ্যালিলিও মহাকাশযান বৃহস্পতিতে আসার পূর্বাবধি থিবির ব্যাপারে খুবই কম তথ্য পাওয়া যায়। পরবর্তীতে মহাকাশযান গ্যালিলিও থিবির যেসব আলোকচিত্র পাঠায় তা থেকে এর বহিপৃষ্ঠের ব্যাপারে ধারণা পাওয়া সম্ভব হয় এবং এর গঠন সম্পর্কেও জানা যায়।

সঠিক অনুচ্ছেদ শিরোনাম কোনটি?
titleA. কক্ষপথ
titleB. বাহ্যিক গঠন
titleC. তথ্যসূত্র
titleD. আবিষ্কার ও পর্যবেক্ষণ
উত্তর: titleD
রাউজান উপজেলার প্রাচীন ইতিহাসের সাথে বৌদ্ধ উপনিবেশের সম্পর্ক ওতপ্রোতভাবে জড়িত। জানা গেছে যে, রাউজানে আদি বসতি স্থাপনকারী হলো বৌদ্ধরা। বিনাজুরীতে প্রায় ৪ শত বছরের প্রাচীন বৌদ্ধ বিহার রয়েছে। রাউজান এলাকার নামকরণের সাথেও বৌদ্ধ ঐতিহ্য জড়িত। কারণ মোগল সুবেদার শায়েস্তা খান কর্তৃক ১৬৬৬ খ্রিষ্টাব্দে চট্টগ্রাম বিজয়ের প্রায় ১০০০ বছর পূর্ব থেকে সারা চট্টগ্রাম অঞ্চলই বৌদ্ধ ধর্মাবলম্বী মগ বা আরাকানীদের অধিকারে ছিল। ফলে রসিকতা করে অনেকে চট্টগ্রামকে "মগের মুল্লুক"ও বলতেন। সে অনুযায়ী ধারণা করা হয় যে, রাউজানও একসময় আরাকান রাজ্যের অন্তর্গত ছিল। আরাকানী ভাষায় এটিকে বলা হত "রজোওয়াং" বা রাজ পরিবারের ভূমি। আর এ নামের অপভ্রংশ থেকেই রাউজান নামের উৎপত্তি হয়েছে বলে বিশিষ্ট পণ্ডিতগণের ধারণা।

সঠিক অনুচ্ছেদ শিরোনাম কোনটি?
titleA. শিক্ষা
titleB. ইতিহাস ও নামকরণ
titleC. অবস্থান ও আয়তন
titleD. মুক্তিযুদ্ধের ঘটনাবলি
উত্তর: titleB
সিকিমে, ভুটিয়ারা বেশিরভাগ কৃষিকাজ বা সরকারি চাকরি করে, ব্যবসাতেও অবশ্য তাদের অংশগ্রহণ বাড়ছে। দার্জিলিংয়ের ভুটিয়ারা সরকারি চাকরি আর বাণিজ্য নিয়েই থাকে। ভুটিয়ারা নিজেদের ক্ল্যান তথা গোত্রের মধ্যেই বিয়ে করে এবং বর-কনে নির্বাচনে হায়ারারকিকাল পদ্ধতি অনুসরণ করে। ক্ল্যান বা গোত্র বৈষম্য অনেক বিস্তৃত এবং নিজ সম্প্রদায়ের বাইরে কেউ বিয়ে করলে সেটা ছোট চোখে দেখা হয়।

সঠিক অনুচ্ছেদ শিরোনাম কোনটি?
titleA. পোশাক
titleB. সমাজব্যবস্থা
titleC. ধর্ম
titleD. ভাষা
উত্তর: titleB
মাতরলাঁক বেলজিয়ামের গঁ শহরের এক সম্ভ্রান্ত ফরাসিভাষী পরিবারে জন্মগ্রহণ করেন। তার মাতা মাতিল্ড কোলেত ফ্রঁসোয়া (প্রদত্ত নাম: ভাঁ দঁ বশ) একটি সম্ভ্রান্ত পরিবারের সন্তান ছিলেন। তার পিতা পলিদোর একজন দলিলপত্র সম্পাদক ছিলেন, যিনি তাদের সম্পত্তির ভান্ডার তত্ত্বাবধান করতেন।

১৮৭৪ সালের সেপ্টেম্বর মাসে তাকে সাঁ-বার্বের জেসুই কলেজে প্রেরণ করা হয়, যেখানে ফরাসি রোমান্টিক রচনাকে অবজ্ঞা করা হতো এবং সেখানে শুধু ধর্মসম্বন্ধীয় নাটক অনুমোদিত ছিল । এই বিদ্যালয়ের অভিজ্ঞতা ক্যাথলিক মন্ডলী এবং সেখানে সংগঠিত ধর্মের প্রতি তাঁর বিমুখতাকে প্রভাবিত করে।
তিনি ছাত্রাবস্থায় কবিতা এবং ছোট গল্প রচনা করতেন । কিন্তু তার পিতা চাইতেন তাকে আইনজীবী বানাতে । ১৮৮৫ সালে গঁ বিশ্ববিদ্যালয় থেকে আইন বিষয়ক পড়া শেষ করার পর, তিনি কিছু মাস ফ্রান্স এর প্যারিস এ অতিবাহিত করেন । তাঁর সেখানে নতুন প্রতীকীবাদ আন্দোলনের কিছু সদস্যদের সাথে সাক্ষাত হয়, যাদের মধ্যে ভিলিয়ার্স দে এল'ইসলে অ্যাডাম ছিলেন একজন বিশিষ্ট ব্যক্তিত্ব, যিনি মাতরলাঁকের পরবর্তী রচনাসমূহ দ্বারা ব্যাপকভাবে প্রভাবিত হয়েছিলেন ।

সঠিক অনুচ্ছেদ শিরোনাম কোনটি?
titleA. জীবনী
titleB. কর্মজীবন
titleC. প্রারম্ভিক জীবন
titleD. শেষ জীবন
উত্তর: titleC
১৯৬১ সালে কটক ব্যাঙ্ক ও তেজপুর ইন্ডাস্ট্রিয়াল ব্যাঙ্ক ইউনাইটেড ব্যাংক অফ ইন্ডিয়ার সঙ্গে মিলিত হয়ে যায়। ১৯৬৯ সালের ১৯ জুলাই অন্য ১৩টি বাণিজ্যিক ব্যাঙ্কের সঙ্গে এই ব্যাঙ্ককেও ভারত সরকার রাষ্ট্রায়ত্ত্ব করে। এই সময় ইউবিআই-এর মাত্র ১৭৪টি শাখা ছিল। ১৯৭১ সালে ইউবিআই হিন্দুস্তান মার্চেন্টাইল ব্যাঙ্ক এবং ১৯৭৬ সালে নারাঙ্গ ব্যাঙ্ক অব ইন্ডিয়া অধিগ্রহণ করে।

২০০৯ সালের ৩০ মার্চ ভারত সরকার ইউবিআই-এর সংস্কার অনুমোদন করেছেন।

সঠিক অনুচ্ছেদ শিরোনাম কোনটি?
titleA. সংযুক্তিকরণ
titleB. জন্মলগ্ন
titleC. সম্প্রসারণ
titleD. পরিষেবা
উত্তর: titleC
বইয়ের অন্যতম চরিত্র নিতু ক্লাস এইটে পড়ে। একদিন স্কুল থেকে বাসায় ফিরে দেখল মিডল ইস্ট থেকে তার এক দুর্সম্পর্কের চাচা "দবির" এসে হাজির। প্রথম দিনই তার লোকটাকে খারাপ লেগে যায়। লোকটা মেয়েদের পড়াশোনা নিয়ে কটুমন্তব্য করে। নিতুর বড় চাচার ছেলেমেয়েরা সেদিনই তাদের বাসায় বেড়াতে আসে। তাদেরও লোকটা নানা ভাবে অপমান করতে বাকি রাখে না।

নিতু তার চাচাত বোন মিতির কাছ থেকে জানতে পারে দবির চাচা নাকি দেশে থাকতে একটা ক্রাইম করেছিল। তারপর পুলিশের ভয়ে মিডল ইস্ট এ পালিয়ে গেছে। এখন আবার বহু বছর পর পোশাক আশাক বদলে একেবারে মৌলানা সেজে দেশে ফিরেছে.।
যেন ধোঁয়া তুলসি পাতা। বাহিরে মৌলানা ভাব বা আল্লাহ ভক্তি দেখালেও সে সারাদিন নিতুদের বাসার ড্রয়িং রুমে বসে হিন্দি সিরিয়াল আর গান দেখে। আর সকল এর সম্পর্কে তাচ্ছিল্য ভাব দেখায়। শেখদের দেশ থেকে এসেছে বলে; নিজের সংস্কৃতি ভুলে মিডল ইস্টের শেখদের মতো জোব্বা পরে।

লোকটার আচরণে বিরক্ত হয়ে নিতু আর তার তিন কাজিন মুড ঠিক করার এক আইডিয়া বের করে। নিতু একটা প্রেত সাধনা নামক একটি বই এ প্ল্যানচেট সম্পর্কে পড়েছিল তারা চারজন মিলে ভুত ডাকতে বসে। একজনের বড় ভুত ভাল লাগে না বলে তারা একটি বাচ্চা ভুতকে আসতে অনুরোধ জানায়।

তারা কখনো ভাবতেও পারেনি সত্যি সত্যি একটা বাচ্চা ভুত চলে আসবে। বাচ্চা ভুতটার নাম ছিল সোলায়মান। রাতে ঘুমানোর সময় নিতু আবিষ্কার করে সে তার ঘরে একটা বাচ্চা ভুত কাঁদছে। সে নিতুদের ডাকে এসে আর ফিরে যেতে পারছে না। নিতু তাকে স্বান্তনা এবং অভয় দেয়। এদিকে ভুতের বাচ্চাকে শুধু নিতু আর তার চাচাত ভাইবোনরাই দেখতে পায়। কারণ তারাই তাকে ডেকেছে। আর সবার কাছে সে অদৃশ্য।

এদিকে দবির চাচা নিতুর আচরণ দেখে বুঝে ফেলে তার কাছে সত্যি সত্যি একটা ভুতের বাচ্চা আছে। সোলায়মান নিজেও দবির চাচার উপর বিরক্ত।সে নানা ভাবে দবির চাচাকে শায়েস্তা করার চেষ্টা করে। এদিকে দবির চাচা ভুতের বাচ্চাকে বিদেশী চ্যানেল এ বিক্রি করে দেয়ার ফন্দি আঁটে।নিতুকে আঁটকে 
ভুতের বাচ্চাকে কিডন্যাপও করে ফেলে সে।

ভুতের বাচ্চাকে তার দেশে পাঠানোর জন্য তাদের চারজন কে আবারো প্ল্যানচেট এ বসতে হবে।
ডাকতে হবে আরো একজন ভুতকে যে এসে ভুতের বাচ্চাকে উদ্ধার করে নিয়ে যাবে।

নিতুর বিপদ আঁচ করতে পেরে নিতুর কাজিন রা এসে প্রথমে নিতুকে উদ্ধার করে। তারপর প্ল্যানচেট এ বসে তারা ভুতের বাচ্চার মাকে আহ্বান করে ভুতের বাচ্চাকে উদ্ধার করে নিয়ে যেতে।
অতঃপর বাচ্চা সোলায়মানের মা এসে তাকে উদ্ধার করে এবং যেসব দুনম্বরী লোকদের কাছে দবির চাচা ভুতের বাচ্চা বিক্রি করবে বলে টাকা নিয়েছিল উল্টো তারাই তাকে ধোলাই করতে ধরে নিয়ে যায়।

সঠিক অনুচ্ছেদ শিরোনাম কোনটি?
titleA. আইনশৃঙ্খলা বাহিনীর গাফিলতি
titleB. হত্যাচেষ্টায় জঙ্গিসংস্লিষ্টতা ও তদন্তের অগ্রগতি
titleC. সুস্থ হওয়ার পর লেখকের প্রতিক্রিয়া
titleD. বইয়ের সারসংক্ষেপ
উত্তর: titleD
২০১০ সালের গ্রীষ্মে ভারতের এ দলের হয়ে ইংল্যান্ড সফর করেন। দলের পক্ষে তিনি সর্বোচ্চ রান সংগ্রহকারী ছিলেন। অক্টোবর, ২০১১ সালে বিসিসিআই জাতীয় পর্যায়ে খেলার জন্য তাকে গ-শ্রেণীভূক্ত খেলোয়াড় হিসেবে অন্তর্ভুক্ত করে। দীর্ঘসময় ধরে ইনিংস খেলার জন্য ভারতের মাঝারি স্তরের ব্যাটসম্যান হিসেবে রাহুল দ্রাবিড় ও ভিভিএস লক্ষ্মণের অবসরের পর তাকে বিবেচনা করা হয়ে থাকে।

২০১২ সালের আগস্টে পুণরায় টেস্টে ফিরে আসেন নিউজিল্যান্ডের বিরুদ্ধে সেঞ্চুরি করেন। নভেম্বর, ২০১২ সালে আহমেদাবাদে ইংল্যান্ডের বিপক্ষে অনুষ্ঠিত টেস্টে তিনি তার প্রথম দ্বি-শতক ইনিংস করেন। মার্চ, ২০১৩ সালেও অস্ট্রেলিয়ার বিরুদ্ধে আরও একটি দ্বি-শতক রান করেন। উভয় খেলায়ই ভারত জয়ী হয় ও তিনি ম্যান অব দ্য ম্যাচের পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. ইংলিশ কাউন্ট্রি
titleB. খেলোয়াড়ী জীবন
titleC. কীর্তিগাঁথা
titleD. ব্যক্তিগত জীবন
উত্তর: titleB
যাত্রাপুস্তক ২৩:৩১ এ কিছুটা আরও বিশদ সংজ্ঞা দেওয়া হয়েছে, যা সীমান্তগুলিকে "নীলসাগর (সমুদ্রের) থেকে ফিলিস্তিনীদের সমুদ্র (ভূমধ্যসাগর সমুদ্র) এবং মরুভূমি থেকে ফোরাত নদীর নদী" পর্যন্ত বর্ণনা করেছে। বাইবেলের হিব্রু পাঠ্যটি ফোরাতকে বোঝাতে "নদী" নামটি ব্যবহার করে।

ইস্রায়েলীয়দের প্রতিশ্রুতি দেওয়া পূর্ণ ভূমির দক্ষিণ এবং পূর্ব সীমানা নির্ধারণ করার জন্য কেবল "লোহিত সাগর" (যাত্রাপুস্তক ২৩:৩১) এবং ইউফ্রেটিস উল্লেখ করা হয়েছে। হিব্রু "ইয়াম সুফের" সাথে সম্পর্কিত "লোহিত সাগর" প্রাচীন কাল থেকেই বোঝা গিয়েছিল এরিথ্রিয়ান সমুদ্র , সেপ্টুয়াজিন্ট অনুবাদে প্রতিফলিত হয়েছিল। যদিও ইংরেজি নাম "লাল সমুদ্র" এই নামটি থেকে উদ্ভূত হয়েছে ("এরেথ্রিয়ান" গ্রীক থেকে রেডের জন্য উদ্ভূত হয়েছে), এই শব্দটি ভারত মহাসাগর এবং পারস্য উপসাগর সহ আরবকে ঘিরে সমস্ত জলাশয়কে বোঝানো হয়েছে , কেবল সমুদ্রকেই পড়েছে না আধুনিক ইংরেজি ভাষায় আরবের পশ্চিমে এই নামটি রয়েছে। সুতরাং, পুরো আরবীয় উপদ্বীপ বর্ণিত সীমানার মধ্যেই রয়েছে। অঞ্চলটিকে চিত্রিত করে আধুনিক মানচিত্রগুলি সাম্প্রতিক দৃষ্টিভঙ্গি গ্রহণ করে এবং প্রায়শই দক্ষিণ এবং পূর্ব সীমানা অস্পষ্টভাবে সংজ্ঞায়িত করে ফেলে। সংখ্যায় প্রদত্ত ভূমির সীমানাগুলিতে একটি নির্দিষ্টভাবে সংজ্ঞায়িত পূর্ব সীমানা রয়েছে যার মধ্যে আরবাহ ও জর্ডান অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. যাত্রা 23
titleB. প্রতিশ্রুতি উত্তরাধিকার সূচনা
titleC. খ্রিস্টানদের বিশ্বাস
titleD. সীমাবদ্ধতায় বাইবেলের উল্লেখসমূহ
উত্তর: titleA
প্রধানমন্ত্রী মনমোহন সিংহ দুর্ঘটনায় জীবনহানির ঘটনায় গভীর শোক প্রকাশ করেন। ভারত সরকার দুর্ঘটনায় নিহতদের পরিবারবর্গকে ৫ লক্ষ টাকা ক্ষতিপূরণ ও তাদের পরিবারের সদস্যদের চাকরির আশ্বাস দেন। পশ্চিমবঙ্গ সরকার আহতদের চিকিৎসার ব্যয়ভার বহনের অঙ্গীকার করেন।

রেলমন্ত্রী মমতা বন্দ্যোপাধ্যায় দুর্ঘটনাস্থলে ছুটে যান। তিনি জানান যে, মাওবাদীদের কালা দিবস কর্মসূচি সম্পর্কে তিনি অবহিত ছিলেন এবং এই উপলক্ষে রেলের নিরাপত্তাও বাড়ানো হয়েছিল। অর্থমন্ত্রী প্রণব মুখোপাধ্যায়ও এই ঘটনার নিন্দা করেন। তবে তিনি মাওবাদীদের দোষারোপের ক্ষেত্রে আশ্চর্যরকম সংযমও রক্ষা করেন। বিস্ফোরণের তত্ত্বের ব্যাপারে তিনি তার সহকর্মী রেলমন্ত্রী মমতা বন্দ্যোপাধ্যায়ের সঙ্গে একমত ছিলেন না। তিনি বলেন, "এই দুর্ঘটনায় আমি গভীর শোকাহত। ট্র্যাকের একটি অংশ সরিয়ে নেওয়া হয়েছে দেখে এটিকে অন্তর্ঘাত বলেই মনে করা হচ্ছে। তবে বিস্ফোরক ব্যবহার করা হয়েছিল কিনা সে বিষয়ে নিশ্চিত করে কিছু বলা যাচ্ছে না।"

পশ্চিমবঙ্গের মুখ্যমন্ত্রী বুদ্ধদেব ভট্টাচার্য এই ঘটনার নিন্দা করেন। তিনি বলেন, "এই ধরনের বদমায়েশির বিরুদ্ধে আমাদের সর্বশক্তি প্রয়োগ করতে হবে, ভাবতে হবে কিভাবে রাজ্য ও দেশ এ থেকে মুক্ত হতে পারে... আমাদের বাহিনীকে সজাগ করে মাওবাদীদের মোকাবিলা করতে হবে। আমরা জানি যে এই সপ্তাহে তারা উৎসব পালন করছে, কিন্তু তারা এই রকম ভয়ংকর কাপুরুষোচিত অপরাধ কি করে সংঘটিত করল তা আমাদের জানা নেই।" তিনি সাবধান করেন এই বলে, "তারা সব দিক থেকে আসছে।"

সঠিক অনুচ্ছেদ শিরোনাম কোনটি?
titleA. উদ্ধারকার্য
titleB. দায়
titleC. প্রতিক্রিয়া
titleD. লাইনচ্যুতি
উত্তর: titleC